_:n47dc6ab60cda41929846d64a655acdb9xb0
<http://schema.org/articleBody>
"जगदलपुर, 12 अक्टूबर 2021। छतीसगढ़ के जगदलपुर में एक तेज रफ्तार कार ने ऑटो से उतर रही महिला को अपने चपेट में ले लिया। कार की चपेट में आई महिला के दोनों पैर कट गए। अस्पताल ले जाते समय उसकी मौत हो गई। गुस्साए लोगों ने कार में तोड़फोड़ कर दी। मामले में मिली जानकारी के अनुसार बाकटी पारा निवासी मोगल कश्यप ऑटो में डिलमिल से सप्ताहिक बाजार जा रही थीं। रायकोट के पास पहुँच कर ऑटो से उतर कर किराया दे रही थी, इसी बीच एक तेज रफ्तार कार ने उसे अपनी चपेट में ले लिया। कार की चपेट में आई महिला कार के साथ ही दूर तक घसीटती चली गई, जिससे उसके दोनों पैर कट कर शरीर से अलग हो गए। कार जब आगे जा कर रुकी तो आक्रोशित लोगों ने कार सवारो की पिटाई कर कार में तोड़फोड़ कर दिया।इधर महिला को अस्पताल ले जाते समय रास्ते मे ही उसकी मौत हो गई। कार के सवार कौन थे पुलिस इसकी तफ्तीश कर रही हैं।"
<https://npg.news/after-getting-down-from-the-auto-the-woman-was-crushed-by-a-speeding-car-both-legs-were-cut-she-died-on-the-way-to-the-hospital-the-car-riders-were-thrashed-like-this/>